1едало ша и болх лелош вуй хаахь кхузара а гена воккхур ву, чуволла а там буй хаьара цунна. 1абдул-Къедар ша г1умкий вара, паччахьан эпсар хиларал сов, мартанхойн нуц вара и. Дукха ял а йоьхур яц ша, 12-15 шо долу 25 жимха шина-кхаа баттахь т1амна кечвийр ву ша аьлла, дош делира Вячеслав Ивановича. Ахчанца ша г1еххьачул дакъалоцур ду элира 1абдул-Къедара, йисина харжаш шена т1елецира Исмайлин Дудас. Цунна дика хаьара т1амна бере 1амор кху заманахь мел мехала г1уллакх ду.